Diari Oficial de la Generalitat Valenciana


Sumari del DOGV 3592, del 28-09-1999 (1999/8234)

DECRET 143/1999, de 17 de setembre, del Govern Valencià, pel qual es crea l'Institut d'Educació Secundària número 2 del Campello.
---------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/143/dof/vci/html**

### Dades del document

Número de DOGV
:   3592

Data del DOGV
:   28-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8234


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Campello, el
    * ensenyament secundari

DECRET 143/1999, de 17 de setembre, del Govern Valencià, pel qual es crea l'Institut d'Educació Secundària número 2 del Campello. [1999/F8234]
  
Dels estudis de planificació educativa, efectuats per la Conselleria de Cultura, Educació i Ciència, es deriva que en el municipi del Campello ha d'existir un segon institut en el qual s'impartisquen els ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
Atenent les citades previsions, i en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana, l'Ajuntament del Campello, segons l'acord adoptat en la sessió plenària celebrada el 31 de juliol de 1996, va cedir a la Generalitat Valenciana una parcel·la de 10.181,68 metres quadrats en la partida del Pla de Barraques.
  
Després de la convocatòria prèvia del corresponent concurs públic per Resolució de 28 de maig de 1998, del director general de Règim Econòmic, publicada en el Diari Oficial de la Generalitat Valenciana de 9 de juny, s'adjudicaren les obres de construcció d'un nou edifici escolar per Resolució d'1 d'octubre de 1998.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General no Universitari, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana.
  
En estos moments es fa necessari reestructurar l'oferta de places escolars d'Ensenyament Secundari en els centres públics en el Campello, de tal forma que, a través de les corresponents actuacions administratives, s'obtinga la màxima rendibilitat social dels mitjans humans i materials assignats.
  
Els professors que, procedents del centre desglossat, siguen destinats a una plaça en el centre de nova creació mantindran en este centre l'antiguitat generada en la plaça i centre d'origen, conformement a allò establit en la disposició addicional dotze del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.
  
Per això, i segons el que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, a proposta de la Conselleria de Cultura, Educació i Ciència, i després de la deliberació prèvia del Govern Valencià, en la reunió del dia 17 de setembre de 1999,
  
DECRETE
  
Article únic
  
Es crea, per desdoblament de l'Institut d'Educació Secundària ja existent en la localitat, codi 15379177, el següent centre docent:
  
Província: Alacant.
  
Localitat: El Campello.
  
Denominació: Institut d'Educació Secundària número 2.
  
Codi: 77614813.
  
Titular: Generalitat Valenciana.
  
Domicili: c/ En Projecte, s/n.
  
Districte postal: 03929.
  
Composició: 16 unitats d'Educació Secundària Obligatòria i 4 de Batxillerat.
  
Capacitat: 480 llocs escolars d'Educació Secundària Obligatòria i 140 de Batxillerat.
  
DISPOSICIÓ TRANSITÒRIA
  
Provisionalment, i mentre no es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.
  
DISPOSICIONS ADDICIONALS
  
Primera
  
Allò establit en este decret s'inscriurà en el Registre de Centres Docents de la Comunitat Valenciana.
  
Segona
  
L'Institut d'Educació Secundària del Campello, codi 56425591, passa a denominar-se Clot de l'Illot, segons la sol·licitud del Consell Escolar del centre, de l'acord del Ple de l'Ajuntament i de l'informe favorable de la Inspecció Educativa d'Alacant.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures necessàries per al compliment i desenrotllament d'allò establit en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI